**Nimeni nu va înțelege**

*Alexandra Edapo*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Tablou pictat din rime;

Un vagabond le-a furat

iar versul s-a albit.

Nici măsura nu coincide

căci avea doi pantofi diferiți:

unul mai negru si altul de ieri;

Căuta ceva în gunoaie;

n-a găsit decât amintiri

și risipă

care nu țineau de foame;

amintirile altcuiva

nu pot să doară;

Tablou pictat din

amintirile altcuiva;

un vagabond le-a adunat

dintr-un tomberon;

amintirile pictate

încep să doară

atunci când le auzi ecoul

în zgomot ,pe peron,

de tren subteran

de abia plecat;

Catharsis în cotidian

sau în gunoaie ,

un vagabond căutând ceva

să-i suplinească nevoia

de a înțelege;

amintiri nu mai are,

le-a pierdut odată cu casa;

E târziu , sunet de camion

pe asfalt ce se îndepărtează

și odată cu el

și ultima amintire

cu tine.

E un pic de ploaie ,

improvizată viață, inima-carton,

desenează în palme de frig,

prin ceață vede drame

ce n-au avut loc:

el șofer la volan,

omor din culpă , copil-pieton;

în palme , de frig , două lacrimi

se-adună ca monument;

iar statistic oare câți artiști

își plâng în noapte

drame imaginate

de parcă destinul lor

n-ar fi tragic deja?

sau lege de empatie

al unui tragism

anonim pe care-l uită,

dar din același timp

cu secvența de ploaie,

același minut

cu camionul din zare,

aceleași secunde

cu palmele ude :

un șofer pe o trecere ,

din culpă , altundeva;

Tablou pictat, din gunoaie

adunate , de-un vagabond,

ce-i suplinesc nevoia de foame

și-l îmbracă ca să uite de frig;

A găsit doi pantofi la fel

unul de mâine și altul de ieri ;

A pus și rima la loc,

vagabond fără noroc,

a căutat răspunsuri de mic

ca-n fine să nu-nțeleagă nimic!